《风光草际浮》
唐代·裴杞

澹荡和风至，芊绵碧草长。徐吹遥扑翠，半偃乍浮光。

叶似翻宵露，丛疑扇夕阳。逶迤明曲渚，照耀满回塘。

白芷生还暮，崇兰泛更香。谁知揽结处，含思向馀芳。

作者简介：生卒年、籍贯皆不详。郡望河东闻喜（今山西闻喜）。德宗贞元九年(793)登进士第。生平事迹见《登科记考》卷一三。《全唐诗》存诗1首。